Džūljans Šnābels

Džūljans Šnābels (; dzimis ) ir amerikāņu gleznotājs un kinorežisors.

Kļuvis atpazīstams 1980. gados ar savām "šķīvju gleznām" (plate paintings) — liela izmēra gleznām, kas sastāv no saplīsušiem keramikas šķīvjiem. 1990. gados kļuvis arī par pazīstamu neatkarīgā kino režisoru. Viņa pirmā režisētā filma Basquiat (1996) bija biogrāfiskā drāma par mākslinieku Žanu Mišelu Baskjā. Lielus panākumus guva filma "Pirms iestājās nakts" (Before Night Falls, 2000), par ko aktieri Havjeru Bardemu nominēja Amerikas Kinoakadēmijas balvai kategorijā "Labākais aktieris galvenajā lomā". Par filmu " Skafandrs un tauriņš" (Le scaphandre et le papillon, 2007) saņēmis Kannu kinofestivāla labākā režisora balvu un Zelta globusa balvu kategorijā "Labākais režisors", kā arī nomināciju Kinoakadēmijas balvai kategorijā "Labākais režisors". Negatīvākas kritiķu atsauksmes guva viņa filma Miral (2010). Lielākus panākumus guva biogrāfiskā filma "Van Gogs. Pie mūžības vārtiem", kur galveno lomu atveidoja Vilems Defo.

 Ārējās saites 

Kategorija:1951. gadā dzimušie
Kategorija:Amerikāņu kinorežisori
Kategorija:ASV scenāristi
Kategorija:ASV kinoproducenti
Kategorija:ASV gleznotāji
Kategorija:Ņujorkā dzimušie
Kategorija:Zelta globusa balvas ieguvēji